ये हादसे का वीडियो है। परेल के एलफिंस्टन ब्रिज पर लोगो की भीड़ जमा हो गई है थी। भीड़ इतनी ज्यादा थी कि पांव रखने के लिए जगह नहीं बची। बाहर जबरदस्त बारिश हो रही थी। एलफिंस्टन स्टेशन पर तीन ट्रेन आकर रुकी और हजारों मुसाफिर बाहर निकले। पहले से ही हजारों लोग बारिश से बचने के लिए फुटओवर ब्रिज और प्लेटफॉर्म पर रुके हुए थे। अचानक फूलों की टोकरी ले जा रहे एक शख्स का पांव फिसला। तभी अचानक अफवाह फैली की फुटओवर ब्रिज टूट रहा है। कुछ लोगों ने कहा बगल के ट्रांसफर से बिजली रेलवे स्टेशन के अंदर आ गई है। पानी की वजह से बिजली दौड़ने लगी है। ऐसी अफवाह पर लोग एक दूसरे को कुचलने लगे। भागने की फिराक में एक दूसरे के शरीर पर पैर रखकर निकलने की जिद शुरू हो गई। एक के ऊपर एक लोग गिरते चले गये और मौत का तांडव शुरू हो गया। जब बाहर निकलने का कोई चारा नही बचा तो उन्होंने जालियां तोड़नी शुरू कर दीं। लोहे के चादर को पीटने लगे।